Paytextê Fînladîya Helsînkî de çalakîyêke meydanê teyarayan de ameye viraştene. Çalakîye de seba 45 wareyê kewtişê teyarayanê Turkish Airlinesî ame vindertene û xeylî vilawekî ameyî vilakerdene.
Çalakgeran bi vilawekan vengdayîşê boykotê Turkish Airlinesî û ekonomîyê şerî yê dewleta Tirkî kerd. Bale ameye antene serê babeta şerê îşxalkarîya ke nika Rojawanê Kurdistanî-Vakurê Sûrîye de yeno kerdene. Dima çalakgeran termînal de rayraşîyayîşêk kerd û slogana " Wa Biciwîyo Xoverdayîşê Rojawanî" vate.
